CELEX: 32017R1836
Language: el
Date: 2017-10-10
Title: Κανονισμός (ΕΕ) 2017/1836 του Συμβουλίου, της 10ης Οκτωβρίου 2017, σχετικά με την τροποποίηση του κανονισμού (ΕΕ) 2017/1509 για την επιβολή περιοριστικών μέτρων κατά της Λαοκρατικής Δημοκρατίας της Κορέας

11.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 261/1
            
         ΚΑΝΟΝΙΣΜΌΣ (ΕΕ) 2017/1836 ΤΟΥ ΣΥΜΒΟΥΛΊΟΥ
   της 10ης Οκτωβρίου 2017
   σχετικά με την τροποποίηση του κανονισμού (ΕΕ) 2017/1509 για την επιβολή περιοριστικών μέτρων κατά της Λαοκρατικής Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (1),
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) 2017/1509 του Συμβουλίου (2) θέτει σε ισχύ τα μέτρα που προβλέπονται στην απόφαση (ΚΕΠΠΑ) 2016/849.
            
         
               (2)
            
            
               Στις 11 Σεπτεμβρίου 2017 το Συμβούλιο Ασφαλείας των Ηνωμένων Εθνών εξέδωσε την απόφαση 2375 (2017) («ΑΣΑΗΕ»), με την οποία εξέφραζε τη βαθύτατη ανησυχία του για την πυρηνική δοκιμή της 2ας Σεπτεμβρίου 2017 στην οποία προέβη η Λαοκρατική Δημοκρατία της Κορέας (ΛΔΚ). Το ΣΑΗΕ επιβεβαίωσε ότι η διάδοση των πυρηνικών, χημικών και βιολογικών όπλων αποτελεί απειλή για τη διεθνή ειρήνη και ασφάλεια, και επέβαλε νέα μέτρα κατά της ΛΔΚ. Τα μέτρα αυτά ενισχύουν περαιτέρω τα περιοριστικά μέτρα που επιβλήθηκαν με τις αποφάσεις 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) και 2371 (2017) του ΣΑΗΕ.
            
         
               (3)
            
            
               Το ΣΑΗΕ επέβαλε νέες απαγορεύσεις όσον αφορά τις εισαγωγές, μεταξύ άλλων, κλωστοϋφαντουργικών προϊόντων από τη ΛΔΚ, τις εξαγωγές πετρελαϊκών προϊόντων στη ΛΔΚ, τις κοινές επιχειρήσεις και τον τομέα ης ναυτιλίας.
            
         
               (4)
            
            
               Με την απόφαση (ΚΕΠΠΑ) 2017/1838 του Συμβουλίου (3) τροποποιήθηκε η απόφαση (ΚΕΠΠΑ) 2016/849 προκειμένου να τεθούν σε ισχύ τα νέα μέτρα που επιβλήθηκαν με την απόφαση 2375 (2017) του ΣΑΗΕ.
            
         
               (5)
            
            
               Τα μέτρα αυτά εμπίπτουν στο πεδίο εφαρμογής της Συνθήκης και, επομένως, απαιτείται κανονιστική δράση στο επίπεδο της Ένωσης, κυρίως για να διασφαλιστεί η ομοιόμορφη εφαρμογή τους σε όλα τα κράτη μέλη.
            
         
               (6)
            
            
               Κατά συνέπεια, ο κανονισμός (ΕΕ) 2017/1509 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) 2017/1509 τροποποιείται ως εξής:
   
               1)
            
            
               Στο άρθρο 3 παράγραφος 2 το έβδομο εδάφιο αντικαθίσταται από το ακόλουθο:
               «Το μέρος VII του παραρτήματος II περιλαμβάνει είδη, υλικά, εξοπλισμούς, αγαθά και τεχνολογία συμβατικών όπλων, που έχουν κατονομαστεί σύμφωνα με την παράγραφο 5 της απόφασης 2371 (2017) του ΣΑΗΕ.».
            
         
               2)
            
            
               Στο άρθρο 3 παράγραφος 2, παρεμβάλλεται το ακόλουθο κείμενο μετά το έβδομο εδάφιο:
               «Το μέρος VIII του παραρτήματος II περιλαμβάνει είδη, υλικά, εξοπλισμούς, αγαθά και τεχνολογία όπλων μαζικής καταστροφής που έχουν κατονομαστεί σύμφωνα με την παράγραφο 4 της απόφασης 2375 (2017) του ΣΑΗΕ.
               Το μέρος IX του παραρτήματος II περιλαμβάνει είδη, υλικά, εξοπλισμούς, αγαθά και τεχνολογία συμβατικών όπλων, που έχουν κατονομαστεί σύμφωνα με την παράγραφο 5 της απόφασης 2375 (2017) του ΣΑΗΕ.».
            
         
               3)
            
            
               Παρεμβάλλονται τα ακόλουθα άρθρα:
               «Άρθρο 16γ
               Απαγορεύεται η πώληση, προμήθεια, μεταφορά ή εξαγωγή, στη ΛΔΚ, άμεσα ή έμμεσα, συμπυκνωμάτων και υγρών φυσικού αερίου, όπως παρατίθενται στο παράρτημα XIγ.
               Άρθρο 16δ
               Απαγορεύεται η πώληση, προμήθεια, μεταφορά ή εξαγωγή, στη ΛΔΚ, άμεσα ή έμμεσα, όλων των προϊόντων διύλισης πετρελαίου, όπως παρατίθενται στο παράρτημα XIδ.
               Άρθρο 16ε
               1.   Κατά παρέκκλιση από το άρθρο 16δ, οι αρμόδιες αρχές των κρατών μελών μπορούν να επιτρέψουν τις συναλλαγές σε προϊόντα διύλισης πετρελαίου που έχει καθοριστεί ότι προορίζονται αποκλειστικά για σκοπούς επιβίωσης υπηκόων ΛΔΚ εφόσον πληρούνται όλες οι ακόλουθες προϋποθέσεις:
               
                           α)
                        
                        
                           στη συναλλαγή δεν συμμετέχουν άτομα ή οντότητες που σχετίζονται με τα πυρηνικά προγράμματα ή προγράμματα βαλλιστικών πυραύλων της ΛΔΚ ή άλλες δραστηριότητες απαγορευμένες βάσει των αποφάσεων 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ή 2375 (2017) του ΣΑΗΕ, συμπεριλαμβανομένων των ατόμων, των οντοτήτων και των φορέων που αναφέρονται στο παράρτημα XIII, ή άτομα ή οντότητες που ενεργούν εξ ονόματός τους ή κατ' εντολήν τους, ή οντότητες που τελούν υπό την κυριότητα ή τον έλεγχό τους, άμεσα ή έμμεσα, ή άτομα ή οντότητες που συμβάλλουν στην αποφυγή κυρώσεων·
                        
                     
                           β)
                        
                        
                           η συναλλαγή δεν σχετίζεται με την παραγωγή εισοδήματος για πυρηνικά προγράμματα ή προγράμματα βαλλιστικών πυραύλων της ΛΔΚ ή για άλλες δραστηριότητες απαγορευμένες βάσει των αποφάσεων 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ή 2375 (2017) του ΣΑΗΕ·
                        
                     
                           γ)
                        
                        
                           η Επιτροπή Κυρώσεων δεν έχει ενημερώσει τα κράτη μέλη ότι έχει καλυφθεί το 90 % του συνολικού ετήσιου ορίου· και
                        
                     
                           δ)
                        
                        
                           το ενδιαφερόμενο κράτος μέλος κοινοποιεί ανά 30 ημέρες στην Επιτροπή Κυρώσεων το ύψος των εξαγωγών και πληροφορίες για όλα τα μέρη που συμμετείχαν στη συναλλαγή.
                        
                     2.   Το οικείο κράτος μέλος ενημερώνει τα υπόλοιπα κράτη μέλη και την Επιτροπή για κάθε άδεια την οποία χορηγεί δυνάμει της παραγράφου 1.
               Άρθρο 16στ
               Απαγορεύεται η πώληση, προμήθεια, μεταφορά ή εξαγωγή, στη ΛΔΚ, άμεσα ή έμμεσα, αργού πετρελαίου, όπως παρατίθεται στο παράρτημα XIε.
               Άρθρο 16ζ
               1.   Κατά παρέκκλιση από το άρθρο 16στ, οι αρμόδιες αρχές των κρατών μελών μπορούν να επιτρέπουν τις συναλλαγές αργού πετρελαίου όταν βεβαιωθούν ότι οι συνολικές ετήσιες συναλλαγές της Ένωσης δεν θα υπερέβαιναν το ποσό που έχει πωληθεί, παραδοθεί, μεταβιβαστεί ή εξαχθεί κατά την περίοδο 11 Σεπτεμβρίου 2016 έως 10 Σεπτεμβρίου 2017.
               2.   Κατά παρέκκλιση από το άρθρο 16στ, οι αρμόδιες αρχές των κρατών μελών μπορούν να επιτρέψουν τις συναλλαγές αργού πετρελαίου όταν βεβαιωθούν ότι προορίζονται αποκλειστικά για σκοπούς επιβίωσης εφόσον πληρούνται όλες οι ακόλουθες προϋποθέσεις:
               
                           α)
                        
                        
                           οι συναλλαγές δεν σχετίζονται με τα πυρηνικά προγράμματα ή προγράμματα βαλλιστικών πυραύλων της ΛΔΚ ή με άλλες δραστηριότητες απαγορευμένες βάσει των 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ή 2375 (2017) του ΣΑΗΕ, και
                        
                     
                           β)
                        
                        
                           το κράτος μέλος έχει λάβει την πρότερη έγκριση της Επιτροπής Κυρώσεων, ανά περίπτωση.
                        
                     3.   Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια που χορηγείται κατ' εφαρμογή των παραγράφων 1 και 2.
               Άρθρο 16η
               Απαγορεύεται η εισαγωγή, αγορά ή μεταφορά από τη ΛΔΚ, άμεσα ή έμμεσα, κλωστοϋφαντουργικών προϊόντων, όπως παρατίθενται στο παράρτημα XIστ, είτε προέρχονται από τη ΛΔΚ είτε όχι.
               Άρθρο 16θ
               1.   Κατά παρέκκλιση από το άρθρο 16η, οι αρμόδιες αρχές των κρατών μελών μπορούν να επιτρέπουν εισαγωγές, αγορές ή μεταφορές κλωστοϋφαντουργικών προϊόντων, υπό την προϋπόθεση ότι το κράτος μέλος έχει λάβει πρότερη έγκριση από την Επιτροπή Κυρώσεων, ανά περίπτωση.
               2.   Κατά παρέκκλιση από το άρθρο 16η, οι αρμόδιες αρχές των κρατών μελών μπορούν να επιτρέπουν εισαγωγές, αγορές ή μεταφορές κλωστοϋφαντουργικών προϊόντων το αργότερο έως τις 10 Δεκεμβρίου 2017, υπό την προϋπόθεση ότι:
               
                           α)
                        
                        
                           η εισαγωγή, αγορά ή μεταφορά πραγματοποιείται βάσει γραπτής σύμβασης που τέθηκε σε ισχύ πριν από τις 11 Σεπτεμβρίου 2017· και
                        
                     
                           β)
                        
                        
                           το οικείο κράτος μέλος ενημερώνει την Επιτροπή Κυρώσεων για τις λεπτομέρειες της εν λόγω εισαγωγής, αγοράς ή μεταφοράς το αργότερο έως τις 24 Ιανουαρίου 2018.
                        
                     3.   Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια που χορηγείται κατ' εφαρμογή των παραγράφων 1 και 2.».
            
         
               4)
            
            
               Το άρθρο 17 παράγραφος 2 στοιχείο α) αντικαθίσταται από το ακόλουθο κείμενο:
               
                           «α)
                        
                        
                           η δημιουργία, διατήρηση ή λειτουργία κοινής επιχείρησης ή συνεταιριστικής οικονομικής οντότητας, ή η απόκτηση ή επέκταση ιδιοκτησιακού συμφέροντος, συμπεριλαμβανομένης της πλήρους απόκτησης ή της απόκτησης μετοχών και άλλων αξιογράφων συμμετοχικής φύσης, σε οποιοδήποτε φυσικό ή νομικό πρόσωπο, οντότητα ή φορέα που αναφέρεται στην παράγραφο 1·».
                        
                     
         
               5)
            
            
               Στο άρθρο 17, προστίθεται η ακόλουθη παράγραφος:
               «3.   Οι υφιστάμενες κοινές επιχειρήσεις ή συνεταιριστικοί φορείς που αναφέρονται στην παράγραφο 2 στοιχείο α) πρέπει να κλείσουν έως τις 9 Ιανουαρίου 2018 ή εντός 120 ημερών από την εκ μέρους της Επιτροπής Κυρώσεων απόρριψη αιτήματος έγκρισης.».
            
         
               6)
            
            
               Το άρθρο 17α αντικαθίσταται από το ακόλουθο κείμενο:
               «Άρθρο 17α
               1.   Κατά παρέκκλιση από το άρθρο 17 παράγραφος 2 στοιχείο α), οι αρμόδιες αρχές των κρατών μελών μπορούν να επιτρέπουν τέτοιες δραστηριότητες, και ιδίως τις σχετικές με κοινές επιχειρήσεις ή συνεταιριστικές οντότητες που αφορούν σχέδια υποδομών κοινής ωφελείας μη εμπορικού και κερδοσκοπικού χαρακτήρος, υπό την προϋπόθεση ότι το κράτος μέλος έχει λάβει πρότερη έγκριση από την Επιτροπή Κυρώσεων, ανά περίπτωση.
               2.   Το οικείο κράτος μέλος ενημερώνει τα υπόλοιπα κράτη μέλη και την Επιτροπή για κάθε άδεια την οποία χορηγεί δυνάμει της παραγράφου 1.».
            
         
               7)
            
            
               Παρεμβάλλεται το ακόλουθο άρθρο:
               «Άρθρο 17β
               Κατά παρέκκλιση από το άρθρο 17 παράγραφος 3, οι αρμόδιες αρχές των κρατών μελών δύνανται να επιτρέπουν τη λειτουργία μιας τέτοιας κοινής επιχείρησης ή συνεταιριστικής οικονομικής οντότητας, υπό την προϋπόθεση ότι το κράτος μέλος έχει λάβει πρότερη έγκριση από την Επιτροπή Κυρώσεων, ανά περίπτωση.».
            
         
               8)
            
            
               Το άρθρο 34 παράγραφος 2 αντικαθίσταται από το ακόλουθο κείμενο:
               «2.   Κατάσχονται όλα τα σκάφη που παρατίθενται στο παράρτημα XIV, εάν το ορίσει η επιτροπή κυρώσεων.».
            
         
               9)
            
            
               Το άρθρο 34 παράγραφος 4 αντικαθίσταται από το ακόλουθο κείμενο:
               «4.   Το παράρτημα XIII περιλαμβάνει τα πρόσωπα, τις οντότητες και τους φορείς που κατονομάζονται από την Επιτροπή Κυρώσεων ή το ΣΑΗΕ σύμφωνα με την παράγραφο 8 στοιχείο δ) της απόφασης 1718 (2006) του ΣΑΗΕ και την παράγραφο 8 της απόφασης 2094 (2013) του ΣΑΗΕ.
               Το παράρτημα XIV περιλαμβάνει τα σκάφη τα οποία έχουν κατονομαστεί από την Επιτροπή Κυρώσεων δυνάμει της παραγράφου 12 της ΑΣΑΗΕ 2321 (2016) και της παραγράφου 8 της απόφασης 2375 (2017) του ΣΑΗΕ.
               Το παράρτημα XV περιλαμβάνει τα πρόσωπα, τις οντότητες και τους φορείς που δεν απαριθμούνται στο παράρτημα XIII και XIV και τα οποία, σύμφωνα με το άρθρο 27 παράγραφος 1 στοιχείο β) της απόφασης (ΚΕΠΠΑ) 2016/849 ή ισοδύναμη μεταγενέστερη διάταξη, έχουν ταυτοποιηθεί από το Συμβούλιο:
               
                           α)
                        
                        
                           ως υπεύθυνα, μεταξύ άλλων μέσω στήριξης ή προώθησης, για προγράμματα της ΛΔΚ που έχουν σχέση με πυρηνικά όπλα, με βαλλιστικούς πυραύλους ή με άλλα όπλα μαζικής καταστροφής ή ως πρόσωπα, οντότητες ή φορείς που ενεργούν εξ ονόματός τους ή κατ' εντολή τους ή πρόσωπα, οντότητες ή φορείς που τελούν υπό την κυριότητα ή τον έλεγχό τους, μεταξύ άλλων με παράνομα μέσα·
                        
                     
                           β)
                        
                        
                           ως προμηθευτές χρηματοοικονομικών υπηρεσιών ή εξασφαλίζοντες τη μεταφορά προς, μέσω ή από το έδαφος της Ένωσης ή τη μεταφορά στην οποία εμπλέκονται πολίτες κρατών μελών ή οντότητες οργανωμένες βάσει του δικαίου τους ή στην οποία εμπλέκονται πρόσωπα ή χρηματοπιστωτικά ιδρύματα που βρίσκονται στο έδαφος της Ένωσης οποιωνδήποτε χρηματοοικονομικών ή άλλων περιουσιακών στοιχείων ή πόρων που θα μπορούσαν να συμβάλλουν στα προγράμματα της ΛΔΚ που έχουν σχέση με πυρηνικά όπλα, με βαλλιστικούς πυραύλους ή με άλλα όπλα μαζικής καταστροφής ή ως πρόσωπα, οντότητες ή φορείς που ενεργούν εξ ονόματός τους ή κατ' εντολήν τους ή ως πρόσωπα, οντότητες ή φορείς που τελούν υπό την κυριότητα ή τον έλεγχό τους ή
                        
                     
                           γ)
                        
                        
                           ως συμμετέχοντα, μεταξύ άλλων μέσω της παροχής χρηματοοικονομικών υπηρεσιών, στην προμήθεια προς ή από τη ΛΔΚ όπλων και συναφούς υλικού κάθε είδους ή ειδών, υλικών, εξοπλισμού, αγαθών και τεχνολογίας που θα μπορούσαν να συμβάλλουν στα προγράμματα της ΛΔΚ που έχουν σχέση με πυρηνικά όπλα, με βαλλιστικούς πυραύλους ή με άλλα όπλα μαζικής καταστροφής.».
                        
                     
         
               10)
            
            
               Στο άρθρο 39 παράγραφος 1, το στοιχείο ζ) αντικαθίσταται από το ακόλουθο κείμενο:
               
                           «ζ)
                        
                        
                           που παρατίθεται στο παράρτημα XIV, εάν το ορίσει η επιτροπή κυρώσεων.».
                        
                     
         
               11)
            
            
               Στο άρθρο 40 η παράγραφος 3 αντικαθίσταται από το ακόλουθο κείμενο:
               «3.   Κατά παρέκκλιση από την απαγόρευση του άρθρου 39 παράγραφος 1, όταν πρόκειται για σκάφος που εμπίπτει στο στοιχείο ζ), οι αρμόδιες αρχές των κρατών μελών μπορούν να επιτρέπουν σε σκάφος να εισέλθει σε λιμένα εάν η Επιτροπή Κυρώσεων έχει καθορίσει εκ των προτέρων ότι η είσοδος είναι αναγκαία για ανθρωπιστικούς σκοπούς ή για άλλους λόγους σύμφωνους με τους στόχους των ΑΣΑΗΕ 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ή 2375 (2017).».
            
         
               12)
            
            
               Στο άρθρο 43 το στοιχείο δ) αντικαθίσταται από το ακόλουθο κείμενο:
               
                           «δ)
                        
                        
                           η νηολόγηση ή η διατήρηση στο μητρώο κάθε σκάφους που τελεί υπό την κυριότητα ή τον έλεγχο ή είναι επανδρωμένο με πλήρωμα από τη ΛΔΚ ή με υπηκόους της ΛΔΚ ή έχει διαγραφεί από το νηολόγιο από άλλο κράτος σύμφωνα με την παράγραφο 24 της ΑΣΑΗΕ 2321(2016) ή την παράγραφο 8 της ΑΣΑΗΕ 2375(2017), ή».
                        
                     
         
               13)
            
            
               Παρεμβάλλεται το ακόλουθο άρθρο:
               «Άρθρο 44α
               Απαγορεύεται να διευκολύνουν ή να συμμετέχουν σε μεταφορές από πλοίο σε πλοίο προς ή από οποιοδήποτε πλοίο το οποίο φέρει τη σημαία της ΛΔΚ, οιωνδήποτε αγαθών ή ειδών που αποτελούν αντικείμενο πώλησης, προμήθειας, μεταβίβασης ή εξαγωγής προς ή από την ΛΔΚ.».
            
         
               14)
            
            
               Το άρθρο 45 αντικαθίσταται από το ακόλουθο κείμενο:
               «Άρθρο 45
               Κατά παρέκκλιση από τις απαγορεύσεις που προκύπτουν από τις ΑΣΑΗΕ 1718 (2006), 1874 (2009), 2087 (2013), 2094 (2013), 2070 (2016), 2321 (2016), 2356 (2016), 2371 (2017) ή 2375 (2017), οι αρμόδιες αρχές των κρατών μελών μπορούν να επιτρέπουν την άσκηση δραστηριοτήτων, εάν η Επιτροπή Κυρώσεων έχει καθορίσει ανά περίπτωση, τις εν λόγω δραστηριότητες ως αναγκαίες για να διευκολύνονται οι εργασίες διεθνών και μη κυβερνητικών οργανώσεων που ασκούν δραστηριότητες παροχής βοήθειας και αρωγής στη ΛΔΚ προς όφελος του άμαχου πληθυσμού της ΛΔΚ, ή για άλλο σκοπό σύμφωνο με τους στόχους των ανωτέρω αποφάσεων.».
            
         
               15)
            
            
               Στο άρθρο 46 το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           να τροποποιεί το παράρτημα II μέρη II, III, IV, V, VI, VII, VIII και IX και τα παραρτήματα VI, VII, IX, X, XI, ΧΙα, ΧΙβ, ΧΙγ, ΧΙδ, ΧΙε και ΧΙστ με βάση τις αποφάσεις της Επιτροπής Κυρώσεων ή του ΣΑΗΕ και να επικαιροποιεί τους κωδικούς της Συνδυασμένης Ονοματολογίας, όπως παρατίθενται στο παράρτημα I του κανονισμού (ΕΟΚ) αριθ. 2658/87·».
                        
                     
         
               16)
            
            
               Το παράρτημα II τροποποιείται σύμφωνα με το παράρτημα I του παρόντος κανονισμού.
            
         
               17)
            
            
               Το παράρτημα V τροποποιείται σύμφωνα με το παράρτημα II του παρόντος κανονισμού.
            
         
               18)
            
            
               Το παράρτημα XIα τροποποιείται σύμφωνα με το παράρτημα III του παρόντος κανονισμού.
            
         
               19)
            
            
               Το παράρτημα XIβ τροποποιείται σύμφωνα με το παράρτημα IV του παρόντος κανονισμού.
            
         
               20)
            
            
               Παρεμβάλλεται το παράρτημα XIγ σύμφωνα με το παράρτημα V του παρόντος κανονισμού.
            
         
               21)
            
            
               Παρεμβάλλεται το παράρτημα XIδ σύμφωνα με το παράρτημα VI του παρόντος κανονισμού.
            
         
               22)
            
            
               Παρεμβάλλεται το παράρτημα XIε σύμφωνα με το παράρτημα VII του παρόντος κανονισμού.
            
         
               23)
            
            
               Παρεμβάλλεται το παράρτημα XIστ σύμφωνα με το παράρτημα VIII του παρόντος κανονισμού.
            
         
               24)
            
            
               Το παράρτημα XIV αντικαθίσταται από το παράρτημα IX του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 10 Οκτωβρίου 2017.
      
         
            Για το Συμβούλιο
         
         
            Ο Πρόεδρος
         
         T. TÕNISTE
      
   
   
      (1)  ΕΕ L 141 της 28.5.2016, σ. 79.
   
      (2)  Κανονισμός (ΕΕ) 2017/1509 του Συμβουλίου, της 30ής Αυγούστου 2017, για την επιβολή περιοριστικών μέτρων κατά της Λαοκρατικής Δημοκρατίας της Κορέας και την κατάργηση του κανονισμού (ΕΚ) αριθ. 329/2007 (ΕΕ L 224 της 31.8.2017, σ. 1).
   
      (3)  Απόφαση (ΚΕΠΠΑ) 2017/1838 του Συμβουλίου, της 10ης Οκτωβρίου 2017, σχετικά με την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας (βλέπε σελίδα 17 της παρούσας Επίσημης Εφημερίδας).
   
      ΠΑΡΑΡΤΗΜΑ I
      
                  1.
               
               
                  Στο παράρτημα II του κανονισμού (ΕΕ) 2017/1509, το μέρος VII αντικαθίσταται από τα εξής:
                  
                     «ΜΕΡΟΣ VII
                  
                  Είδη, υλικά, εξοπλισμός, αγαθά και τεχνολογία συμβατικών όπλων που έχουν κατονομαστεί σύμφωνα με την παράγραφο 5 της απόφασης 2371 (2017) του ΣΑΗΕ.».
               
            
                  2.
               
               
                  Στο παράρτημα II κανονισμού (ΕΚ) 2017/1509 προστίθενται τα ακόλουθα μέρη:
                  
                     «ΜΕΡΟΣ VIII
                  
                  Είδη, υλικά, εξοπλισμός, αγαθά και τεχνολογία όπλων μαζικής καταστροφής που έχουν κατονομαστεί σύμφωνα με την παράγραφο 4 της απόφασης 2375(2017) του ΣΑΗΕ.
                  
                     ΜΕΡΟΣ IX
                  
                  Είδη, υλικά, εξοπλισμός, αγαθά και τεχνολογία συμβατικών όπλων που έχουν κατονομαστεί σύμφωνα με την παράγραφο 5 της απόφασης 2375 (2017) του ΣΑΗΕ.».
               
            
   
      ΠΑΡΑΡΤΗΜΑ II
      Στο παράρτημα V του κανονισμού (ΕΕ) 2017/1509, η καταχώριση «2704 00 10» αντικαθίσταται από το ακόλουθο κείμενο:
      
         
                     «2704 
                  
                  
                     Οπτάνθρακας (κοκ) και ημιοπτάνθρακας από λιθάνθρακα, λιγνίτη ή τύρφη, έστω και συσσωματωμένοι· άνθρακας αποστακτικού κέρατος»
                  
               
   
   
      ΠΑΡΑΡΤΗΜΑ III
      Στο παράρτημα XIα του κανονισμού (ΕΕ) 2017/1509, η καταχώριση «ex 1902 20 30» διαγράφεται.
   
   
      ΠΑΡΑΡΤΗΜΑ IV
      Στο παράρτημα XIβ του κανονισμού (ΕΕ) 2017/1509, οι λέξεις «Μόλυβδος και μεταλλεύματα μολύβδου που αναφέρονται στο άρθρο 16γ», αντικαθίστανται από τις λέξεις: «Μόλυβδος και μεταλλεύματα μολύβδου που αναφέρονται στο άρθρο 16β».
   
   
      ΠΑΡΑΡΤΗΜΑ V
      «
            ΠΑΡΑΡΤΗΜΑ XIγ
            
               Συμπυκνώματα και υγρά φυσικού αερίου που αναφέρονται στο άρθρο 16γ
            
            ΕΠΕΞΗΓΗΜΑΤΙΚΟ ΣΗΜΕΙΩΜΑ
            Οι κωδικοί ονοματολογίας έχουν ληφθεί από τη συνδυασμένη ονοματολογία, όπως ορίζεται στο άρθρο 1 παράγραφος 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο και όπως παρατίθεται στο παράρτημα I αυτού, οι οποίοι είναι σε ισχύ κατά τη στιγμή της δημοσίευσης του παρόντος κανονισμού και, κατ' αναλογία, όπως έχουν τροποποιηθεί με μεταγενέστερη νομοθεσία.
            
                        Κωδικός ΣΟ
                     
                     
                        Περιγραφή
                     
                  
                        2709 00 10 
                     
                     
                        Συμπυκνώματα φυσικού αερίου
                     
                  
                        2711 11 
                     
                     
                        Υγροποιημένο φυσικό αέριο
                     
                  »
   
   
      ΠΑΡΑΡΤΗΜΑ VI
      «
            ΠΑΡΑΡΤΗΜΑ XIδ
            
               Προϊόντα διύλισης πετρελαίου που αναφέρονται στο άρθρο 16δ
            
            ΕΠΕΞΗΓΗΜΑΤΙΚΟ ΣΗΜΕΙΩΜΑ
            Οι κωδικοί ονοματολογίας έχουν ληφθεί από τη Συνδυασμένη Ονοματολογία, όπως ορίζεται στο άρθρο 1 παράγραφος 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο και όπως παρατίθεται στο παράρτημα I αυτού, οι οποίοι είναι σε ισχύ κατά τη στιγμή της δημοσίευσης του παρόντος κανονισμού και, κατ' αναλογία, όπως έχουν τροποποιηθεί με μεταγενέστερη νομοθεσία.
            
                         
                     
                     
                        Κωδικός ΣΟ
                     
                     
                        Περιγραφή
                     
                  
                         
                     
                     
                        2707 
                     
                     
                        Λάδια και άλλα προϊόντα που προέρχονται από την απόσταξη σε υψηλή θερμοκρασία των πισσών από λιθάνθρακα· τα ανάλογα προϊόντα στα οποία το βάρος των αρωματικών συστατικών είναι μεγαλύτερο από το βάρος των μη αρωματικών συστατικών.
                     
                  
                         
                     
                     
                        2710 
                     
                     
                        Λάδια από πετρέλαιο ή από ασφαλτούχα ορυκτά, άλλα από τα ακατέργαστα λάδια· παρασκευάσματα που δεν κατονομάζονται ούτε περιλαμβάνονται αλλού, που περιέχουν κατά βάρος 70 % ή περισσότερο λάδια από πετρέλαιο ή ασφαλτούχα ορυκτά και στα οποία τα λάδια αυτά αποτελούν το βασικό συστατικό· χρησιμοποιημένα λάδια
                     
                  
                         
                     
                     
                        2711 
                     
                     
                        Αέρια πετρελαίου και άλλοι αέριοι υδρογονάνθρακες
                     
                  
                         
                     
                     
                         
                     
                     
                        Βαζελίνη· Παραφίνη, κερί πετρελαίου μικροκρυστάλλινο, slack wax, οζοκηρίτης, κερί από λιγνίτη, κερί από τύρφη, άλλα ορυκτά κεριά και παρόμοια προϊόντα που παίρνονται με σύνθεση ή άλλες μεθόδους, έστω και χρωματισμένα
                     
                  
                         
                     
                     
                        2712 10 
                     
                     
                        
                                    –
                                 
                                 
                                    Βαζελίνη
                                 
                              
                  
                         
                     
                     
                        2712 20 
                     
                     
                        
                                    –
                                 
                                 
                                    Παραφίνη που περιέχει κατά βάρος λιγότερο του 0,75 % λάδι
                                 
                              
                  
                        Ex
                     
                     
                        2712 90 
                     
                     
                        
                                    –
                                 
                                 
                                    Εκτός από βαζελίνη και κερί από παραφίνη περιεκτικότητας μικρότερης του 0,75 % σε λάδι
                                 
                              
                  
                         
                     
                     
                        2713 
                     
                     
                        Οπτάνθρακας (κοκ) από πετρέλαιο, άσφαλτος από πετρέλαιο και άλλα υπολείμματα των λαδιών πετρελαίου ή των ασφαλτούχων ορυκτών
                     
                  
                        Ex
                     
                     
                        2714 
                     
                     
                        Άσφαλτοι εν γένει φυσικές· σχίστες και άμμος, ασφαλτούχα· ασφαλτίτες και πετρώματα ασφαλτούχα
                     
                  
                        Ex
                     
                     
                        2715 
                     
                     
                        Μείγματα ασφαλτούχα με βάση τη φυσική άσφαλτο εν γένει, την πίσσα του πετρελαίου, την ορυκτή πίσσα ή το υπόλειμμα αυτής (π.χ. μαστίχες ασφαλτούχες, cut-backs)
                     
                  
                         
                     
                     
                         
                     
                     
                        Παρασκευάσματα λιπαντικά (στα οποία περιλαμβάνονται και τα λάδια κοπής, τα παρασκευάσματα για την απελευθέρωση του παξιμαδιού της βίδας, παρασκευάσματα αντισκωριακά ή αντιδιαβρωτικά και τα παρασκευάσματα για το ξεκαλούπωμα, με βάση τα λιπαντικά) και παρασκευάσματα των τύπων που χρησιμοποιούνται στην επεξεργασία με λάδι ή με λίπος των υφαντικών υλών, του δέρματος, των γουνοδερμάτων ή άλλων υλών, με εξαίρεση εκείνα που περιέχουν σαν βασικά συστατικά 70 % ή περισσότερο κατά βάρος λάδια από πετρέλαιο ή από ασφαλτούχα ορυκτά.
                     
                  
                         
                     
                     
                         
                     
                     
                        
                                    –
                                 
                                 
                                    Που περιέχουν λάδια από πετρέλαιο ή από ασφαλτούχα ορυκτά
                                 
                              
                  
                         
                     
                     
                        3403 11 
                     
                     
                        
                                    – –
                                 
                                 
                                    Παρασκευάσματα για την επεξεργασία των υφαντικών υλών, του δέρματος, των γουνοδερμάτων ή άλλων υλών
                                 
                              
                  
                         
                     
                     
                        3403 19 
                     
                     
                        
                                    – –
                                 
                                 
                                    Εκτός από παρασκευάσματα για την επεξεργασία των υφαντικών υλών, του δέρματος, των γουνοδερμάτων ή άλλων υλών
                                 
                              
                  
                         
                     
                     
                         
                     
                     
                        
                                    –
                                 
                                 
                                    Εκτός από εκείνα που περιέχουν λάδια από πετρέλαιο ή από ασφαλτούχα ορυκτά
                                 
                              
                  
                        Ex
                     
                     
                        3403 91 
                     
                     
                        
                                    – –
                                 
                                 
                                    Παρασκευάσματα για την επεξεργασία των υφαντικών υλών, του δέρματος, των γουνοδερμάτων ή άλλων υλών
                                 
                              
                  
                        Ex
                     
                     
                        3403 99 
                     
                     
                        
                                    – –
                                 
                                 
                                    Εκτός από παρασκευάσματα για την επεξεργασία των υφαντικών υλών, του δέρματος, των γουνοδερμάτων ή άλλων υλών
                                 
                              
                  
                         
                     
                     
                         
                     
                     
                        
                                    – – – – –
                                 
                                 
                                    Χημικά προϊόντα ή παρασκευάσματα, αποτελούμενα κυρίως από οργανικές ενώσεις, που δεν κατονομάζονται ούτε περιλαμβάνονται αλλού
                                 
                              
                  
                        Ex
                     
                     
                        3824 99 92 
                     
                     
                        
                                    – – – – – –
                                 
                                 
                                    Σε υγρή μορφή σε 20 °C
                                 
                              
                  
                        Ex
                     
                     
                        3824 99 93 
                     
                     
                        
                                    – – – – – –
                                 
                                 
                                    Άλλα
                                 
                              
                  
                        Ex
                     
                     
                        3824 99 96 
                     
                     
                        
                                    – – – – –
                                 
                                 
                                    Άλλα
                                 
                              
                  
                         
                     
                     
                         
                     
                     
                        Βιοντίζελ και μείγματα αυτού, τα οποία δεν περιέχουν ή περιέχουν λιγότερο από 70 % κατά βάρος λάδια πετρελαίου και ασφαλτούχων ορυκτών
                     
                  
                         
                     
                     
                        3826 00 10 
                     
                     
                        
                                    –
                                 
                                 
                                    Μονοαλκυλεστέρες λιπαρών οξέων, που περιέχουν κατ' όγκον 96,5 % ή περισσότερο σε εστέρες (FAMAE)
                                 
                              
                  
                         
                     
                     
                        3826 00 90 
                     
                     
                        
                                    –
                                 
                                 
                                    Άλλα
                                 
                              
                  »
   
   
      ΠΑΡΑΡΤΗΜΑ VII
      «
            ΠΑΡΑΡΤΗΜΑ XIε
            
               Αργό πετρέλαιο που αναφέρεται στο άρθρο 16στ
            
            ΕΠΕΞΗΓΗΜΑΤΙΚΟ ΣΗΜΕΙΩΜΑ
            Οι κωδικοί ονοματολογίας έχουν ληφθεί από τη Συνδυασμένη Ονοματολογία, όπως ορίζεται στο άρθρο 1 παράγραφος 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο και όπως παρατίθεται στο παράρτημα I αυτού, οι οποίοι είναι σε ισχύ κατά τη στιγμή της δημοσίευσης του παρόντος κανονισμού και, κατ' αναλογία, όπως έχουν τροποποιηθεί με μεταγενέστερη νομοθεσία.
            
                         
                     
                     
                        Κωδικός ΣΟ
                     
                     
                        Περιγραφή
                     
                  
                         
                     
                     
                        2709 00 90 
                     
                     
                        Λάδια ακατέργαστα, από πετρέλαιο ή από ασφαλτούχα ορυκτά, ακατέργαστο πετρέλαιο, εκτός από συμπυκνώματα φυσικού αερίου
                     
                  »
   
   
      ΠΑΡΑΡΤΗΜΑ VIII
      «
            ΠΑΡΑΡΤΗΜΑ XIστ
            
               Κλωστοϋφαντουργικά προϊόντα που αναφέρονται στο άρθρο 16η
            
            ΕΠΕΞΗΓΗΜΑΤΙΚΟ ΣΗΜΕΙΩΜΑ
            Οι κωδικοί ονοματολογίας έχουν ληφθεί από τη Συνδυασμένη Ονοματολογία, όπως ορίζεται στο άρθρο 1 παράγραφος 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο και όπως παρατίθεται στο παράρτημα I αυτού, οι οποίοι είναι σε ισχύ κατά τη στιγμή της δημοσίευσης του παρόντος κανονισμού και, κατ' αναλογία, όπως έχουν τροποποιηθεί με μεταγενέστερη νομοθεσία.
            
                        Κεφάλαιο
                     
                     
                        Περιγραφή
                     
                  
                        50
                     
                     
                        Μετάξι
                     
                  
                        51
                     
                     
                        Μαλλί, τρίχες εκλεκτής ποιότητας ή χοντροειδείς· νήματα και υφάσματα από χοντρότριχες
                     
                  
                        52
                     
                     
                        Βαμβάκι
                     
                  
                        53
                     
                     
                        Άλλες φυτικές υφαντικές ίνες· νήματα από χαρτί και υφάσματα από νήματα από χαρτί
                     
                  
                        54
                     
                     
                        Συνθετικές ή τεχνητές ίνες, συνεχείς· συνεχείς λουρίδες και παρόμοιες μορφές, από συνθετικές ή τεχνητές υφαντικές ύλες
                     
                  
                        55
                     
                     
                        Συνθετικές ή τεχνητές ίνες μη συνεχείς
                     
                  
                        56
                     
                     
                        Βάτες, πιλήματα και υφάσματα μη υφασμένα· νήματα ειδικά. Σπάγκοι, σχοινιά και χοντρά σχοινιά. Είδη σχοινοποιίας
                     
                  
                        57
                     
                     
                        Τάπητες και άλλες επενδύσεις δαπέδου από υφαντικές ύλες
                     
                  
                        58
                     
                     
                        Υφάσματα ειδικά. Υφαντικές φουντωτές επιφάνειες. Δαντέλες. Είδη επίστρωσης. Είδη ταινιοπλεκτικής. Κεντήματα
                     
                  
                        59
                     
                     
                        Υφάσματα εμποτισμένα, επιχρισμένα, επικαλυμμένα ή με απανωτές στρώσεις. Είδη για τεχνικές χρήσεις από υφαντικές ύλες
                     
                  
                        60
                     
                     
                        Υφάσματα πλεκτά
                     
                  
                        61
                     
                     
                        Ενδύματα και συμπληρώματα του ενδύματος, πλεκτά
                     
                  
                        62
                     
                     
                        Ενδύματα και συμπληρώματα του ενδύματος, άλλα από τα πλεκτά
                     
                  
                        63
                     
                     
                        Άλλα έτοιμα υφαντουργικά είδη· Συνδυασμοί. Μεταχειρισμένα ενδύματα και άλλα μεταχειρισμένα είδη· ράκη
                     
                  »
   
   
      ΠΑΡΑΡΤΗΜΑ IX
      Στο παράρτημα XIV του κανονισμού (ΕΕ) 2017/1509, οι λέξεις «Τα σκάφη που αναφέρονται στο άρθρο 34 παράγραφος 2 και στο άρθρο 39 παράγραφος 1 στοιχείο ζ)» αντικαθίστανται από τις λέξεις «Τα σκάφη που αναφέρονται στο άρθρο 34 παράγραφος 2 και στο άρθρο 39 παράγραφος 1 στοιχείο ζ) και εφαρμοστέα μέτρα όπως καθορίζονται από την Επιτροπή Κυρώσεων».